En hybridbil er en bil som både benytter el samt diesel/benzin som fremdrift. Det vil altså sige, at de er mere miljøvenlige end de klassiske diesel-/benzinmotorer.  Der findes flere forskellige typer af hybridbiler som for eksempel Mild Hybrid og Plug In Hybrid (PHEV).  En mild hybrid har både en elmotor og en forbrændingsmotor – ligesom en almindelig hybrid og en plug-in hybridbil. Al fremdrift i en mild hybrid sker fra forbrændingsmotoren – og altså ikke fra bilens batteri. Batteriet assisterer dog forbrændingsmotoren i fx stop/start-funktionen og med bilens øvrige elektroniske funktioner. Du kan altså ikke køre på ren el, hvis du kører mild hybrid. Plugin hybridbil (PHEV) eller opladningshybrid er en bil, der både kan køre på el og brændstof. Bilen kan lades op fra en ladestation eller i nødstilfælde fra en stikkontakt. Bilen oplader også sig selv, når benzinmotoren startes, og når bilen bremser. Du kan bruge plugin-hybrid som en elbil over en vis distance. Bilen kører på el, så snart der er nok energi på batteriet til fremdrift. Derefter vil en plugin-hybrid fungere som en hybridbil, hvor den kører både på brændstof og el. Plugin-hybriden har et større batteri end en hybridbil, men et mindre batteri end en elbil. De nuværende plugin-hybrider kan typisk køre mellem 15 og 60 km på el på et fuldt opladt batteri.